|  |  |
| --- | --- |
| ЦЕЛЕВА ГРУПА | 12+ |
| ЗАГЛАВИЕ | Посетител от друга галактика |
| ПРОДЪЛЖИТЕЛНОСТ | 40-60 минути |
| ОБУЧИТЕЛНИ ЦЕЛИ | Структурна дискриминация  Повишаване на осъзнатостта по отношение на трудните за улавяне начини, по които се създават и затвърждават стереотипи и нчинът, по който работят стереотипите. Дава възможност за по-критичен поглед върху обществото и начините, по които сме повлияни от различните видове медии. |
| МАТЕРИАЛИ | Работни листа; по едно бизнес или модно списание за всяка група (използвайте различни списания) |
| ПОДГОТОВКА | *Подгответе и разпечатайте работните листа.*  ***Работен лист****:*  *Вие сте посетител от друга галактика.*  *Централата ви е изпратила на новооткрита планета, наречена Земя, да събирате демографска информация.*  *За съжаление вие се приземявате в малка пещера без изход, в която има само едно списание на пода. Така че вашият информационен източник е въпросното списание.*  *Вътре са написани някакви неща, но вие не можете да четете и да разбирате тези странни, нови букви.*  *Затова се фокусирате върху картинките.*  *На база на тази ограничена информация, дайте обратна връзка към централата по следните теми.*  * Оценка за населението на земята.*  * Разнообразие в населението.*  * Има ли видове и групи, които изглежда имат различни роли или професии? По какво се различават от останалите и по какво си приличат с тях?*  * Какви са вашите впечатления за различните групи?*  * У кои смятате, че е властта? Кой управлява?*  * Някакви други наблюдения?* |
| ИЗПЪЛНЕНИЕ | **Стъпка 1 (работни групи, 20 минути)**  Изчетете инструкциите от работния лист. Дайте го на участниците заедно с едно списание на група. Помолете ги да запишат своите резултати на лист за флипчарт, за да могат след това да ги споделят с останалите. Ако искат могат да използват конкретни образи и ги прикрепете към презентацията.  Дайте време за работа 20 минути.  **Стъпка 2 (пленарна дискусия; 15 – 25 минути)**  Помолете участниците да споделят своите доклади. Какви са техните наблюдения?  Внимавайте за изказвания от сорта:  \*Повечето са бели мъже на възраст около 40 години, носещи очила (особено при бизнес списанията)  \*Жените са по-слабо облечени.  \*Жените или цветнокожите подкрепят мъжете.  \*Има много малко цветнокожи хора.  \*Няма хора с увреждания.  \*Всички хора са слаби, може би почти гладуват.  \*Всички изглеждат щастливи / усмихват се (в модните списания)  \*[Някои участници идентифицират такива обекти като автомобили, къщи и компютри също като жители на планетата, защото преобладават в списанията.] |
| РОЛЯ НА УЧИТЕЛЯ | Фасилитира процеса |
| ВЪЗМОЖНИ РИСКОВЕ & КАК ДА СЕ СПРАВИМ С ТЯХ | Някои от тези наблюдения може да доведат до много критичен поглед към обществото. Насърчете участниците да гледат реклами, телевизионни предавания и т.н. със същия критичен фокус.  Ако интерпретациите са много креативни и фантастични, обсъдете по какъв начин толкова ограничена информация може да ви накара да си формирате цялостна картина за дадено общество или начина, по който тази малка картина някак е свързана с реалната ситуация. |
| ИНСТРУМЕНТ ЗА ОБРАТНА ВРЪЗКА | Предложени въпроси:   * Какво научихте за вашето общество? * Кои групи доминират? Кои групи съществуват в реалното общество, а липсват сред изображенията? Защо? * Има ли разлики между половете? * Има ли разлика между изображенията в бизнес и в модните списания? * Смятате ли, че тези списания дават широка или ограничена представа за обществото? * Получихте ли реалистична представа за обществото от тези списания? * Кой изглежда има власт? * Каква смятате беше целта на тази дейност? |

**Източник:**

O’Mara, Julie 1994: Diversity Activities and Training Designs. Pfeiffer and Company. San Diego/California. pp. 201-203.